गुना| शहर के जैन माध्यमिक विद्यालय में समारोह आयोजित कर प्रधानाध्यापिका को विदाई दी गई। संस्था प्रमुख उमा श्रीवास्तव को सेवानिवृत्ति पर बुधवार दोपहर को यहां एक समारोह आयोजित कर विदाई दी गई। इसमें सभी उपस्थितजनों ने श्रीमती श्रीवास्तव को एक कुशल प्रशासक, कर्तव्यनिष्ठ शिक्षक बताकर उनके दीर्घायु और स्वस्थ जीवन की कामना की। इसमें शाला समिति अध्यक्ष संजय जैन, पूर्व अध्यक्ष अनिल जैन, सचिव महेंद्र कुमार बांझल ने शिक्षिका को शॉल व श्रीफल भेंटकर सम्मानित किया। इस मौके पर शिक्षिका के परिजन भी मौजूद थे।